Αναλυτικά η ενημέρωση του Γιάννη Καλλιάνου:



Το ποστ του Σάκη Αρναούτογλου:



Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Νέα επιδείνωση τουστην χώρα μας από την Κυριακή το βράδυ προβλέπει ο μετεωρολόγος Γιάννης Καλλιάνος. Όπως ενημερώνει, ο σφοδρόςπου πέρασε μόλις από το σύνολο σχεδόν της Ελλάδας, «άφησε» πίσω του πολύ χαμηλές θερμοκρασίες, με αποτέλεσμα το νέο χαμηλό που πρόκειται να μας επισκεφθεί, αντί να δώσει ισχυρές βροχοπτώσεις ή και καταιγίδες όπως θα συνέβαινε αν η θερμοκρασία βρισκόταν σε φυσιολογικά επίπεδα, να δώσει νέες, πυκνές χιονοπτώσεις!Επιδείνωση, αλλά σαφώς περιορισμένη, προβλέπει και ο ερασιτέχνης μετεωρολόγος Σάκης Αρναούτογλου, με ανάρτηση στο προφίλ του στο facebook. «Τα χιόνια, κατά τόπους μεν πυκνά, θα περιοριστούν κυρίως στα ορεινά και πρόσκαιρα μόνο τη Δευτέρα σε περιοχές με χαμηλό υψόμετρο (ίσως και πεδινές) στη Βόρεια Ελλάδα», γράφει χαρακτηριστικά. Ο ίδιος μάλιστα προβλέπει πως πιθανότερο είναι τα όποια προβλήματα δημιουργηθούν να προέρχονται από τις ισχυρές βροχές, σε συνδυασμό και με το λιώσιμο του χιονιού.«Προσοχή! Καμία νέα "μετεωρολογική βόμβα" δεν αναμένεται από Δευτέρα, αλλά βαθμιαία αλλαγή του καιρού με κατά τόπους δυνατές βροχές οι οποίες σε ορισμένες περιπτώσεις ίσως δημιουργήσουν προβλήματα σε συνδυασμό με το απότομο λιώσιμο του χιονιού! Τα χιόνια, κατά τόπους μεν πυκνά, θα περιοριστούν κυρίως στα ορεινά και πρόσκαιρα μόνο τη Δευτέρα σε περιοχές με χαμηλό υψόμετρο (ίσως και πεδινές) στη Βόρεια Ελλάδα! Θα επικρατήσει φυσιολογικό κρύο για την εποχή, λίγο πιο τσουχτερό στα κεντρικά και βόρεια, ενώ στα νότια ο καιρός θα διατηρηθεί σε γενικές γραμμές μαλακός», γράφει ο κύριος Αρναούτογλου.Ο Γιάννης Καλλιάνος προβλέπει πάντως πως πρόκειται για ένα πιο «light» κύμα, που δεν θα επηρεάσει σε τόσο μεγάλο βαθμό όλη τη χώρα, αλλά κυρίως ορεινές και ημιορεινές περιοχές.«Την Κυριακή αργά το βράδυ θα ξεκινήσει να χιονίζει πυκνά στα ορεινά και ημιορεινά τμήματα της κεντρικής και βόρειας Πελοποννήσου. Στην υπόλοιπη Πελοπόννησο θα εκδηλώνονται βροχές και τοπικές καταιγίδες κατά περιόδους έντονες. Γρήγορα τα φαινόμενα θα επεκταθούν βορειότερα και μέχρι το μεσημέρι της Δευτέρας θα έχουν επηρεαστεί με βροχές και καταιγίδες οι περισσότερες παραθαλάσσιες, πεδινές και ημιορεινές περιοχές.»Όμως λόγω του εγκλωβισμού του ψύχους και καθώς το σύστημα θα κινείται αργά και σταθερά βορειότερα, θα χιονίσει πυκνά από αργά το βράδυ της Κυριακής σε ορεινά τμήματα της Στερεάς Ελλάδας (στην κεντρική Στερεά και σε ημιορεινά) και αργότερα προς το ξημέρωμα της Δευτέρας στη Θεσσαλία (ορεινά-ημιορεινά και τοπικά ακόμη και πολύ χαμηλότερα) και στην Ήπειρο (ορεινά-ημιορεινά).»Τα φαινόμενα γρήγορα θα επεκταθούν και σε περιοχές της Μακεδονίας και της Θράκης, όπου εκεί, δηλαδή στα βόρεια ηπειρωτικά τμήματα, θα χιονίσει κατά περιόδους ακόμη και σε πεδινές περιοχές», προβλέπει ο μετεωρολόγος και προσθέτει πως το νέο κύμα χιονοπτώσεων δεν θα υποχωρήσει ούτε την Τρίτη, αν και θα περιοριστεί σε περιοχές με μεγαλύτερο υψόμετρο.Όσον αφορά στην Αττική, προβλέπονται ισχυρές βροχές και καταιγίδες και όχι χιόνι, ενώ για την Θεσσαλονίκη τα πράγματα ως προς την πρόβλεψε είναι ακόμη οριακά.